open-index/open-wikipedia-markdown huggingface dataset:
เนมาญา มาติช

**เนมาญา มาติช** (, ; เกิดวันที่ 1 สิงหาคม ค.ศ. 1988) เป็นนักฟุตบอลชาวเซอร์เบีย ปัจจุบันเล่นในตำแหน่งกองกลางตัวรับให้แก่ซัสซูโอโล ความสามารถของมาติชได้รับการยอมรับอย่างกว้างขวางและได้รับการยกย่องให้เป็นกองกลางตัวรับที่เก่งที่สุดคนหนึ่งของโลก

เขาเริ่มเล่นฟุตบอลให้กับสโมสรในบ้านเกิดอย่างเอฟเค เยดินสโวฟและสโมสรในประเทศสโลวีเกียคือ เอ็มเอฟเค โกซิส
ก่อนจะย้ายมาร่วมทีมเชลซีในปี ค.ศ.2009 ด้วยค่าตัว 1.5 ล้านปอนด์ แต่ถูกจำกัดการลงเล่น จากนั้นมาติชได้ย้ายไปร่วมทีมในลีกฮอลแลนด์อย่างทีมวิสเทส ในฤดูกาลปี 2010-2011 และในเดือน มกราคม ค.ศ.2011 เขาได้ย้ายไปร่วมทีมเบนฟิก้าจากข้อเสนอในการซื้อ ดาวิดซ์ ลุยซ์ และมาติชกลับมาร่วมทีมเชลซีอีกครั้งในปี ค.ศ.2014 ด้วยค่าตัว 21 ล้านปอนด์ ในเดือนกรกฎาคม ค.ศ.2017 เขากลับมาร่วมงานอีกครั้งกับอดีตผู้จัดการทีมเชลซี โชเซ มูรีนโย หลังจากเซ็นสัญญาเป็นนักเตะทีมแมนเชสเตอร์ยูไนเต็ด

## เกียรติประวัติ
### สโมสร
**Košice**
*Slovak Cup: 2008–09

**	เชลซี**
*พรีเมียร์ลีก: 2014–15, 2016–17
*เอฟเอคัพ: 2009–10; 2016–17 (รองชนะเลิศ)

**ไบฟีกา**
*Primeira Liga: 2013–14
*Taça da Liga: 2011–12
*Taça de Portugal: 2012–13
*ยูฟ่ายูโรปาลีก: 2012–13 (รองชนะเลิศ)

**แมนเชสเตอร์ยูไนเต็ด**
* เอฟเอคัพ: 2017–18 (รองชนะเลิศ)
*ยูฟ่ายูโรปาลีก : 2020–21 (รองชนะเลิศ)

## อ้างอิง

## แหล่งข้อมูลอื่น

* Profile on Serbian national football team website
* 
* 

หมวดหมู่:นักฟุตบอลชาวเซอร์เบีย
หมวดหมู่:นักฟุตบอลทีมชาติเซอร์เบีย
หมวดหมู่:กองกลางฟุตบอล
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในเซเรียอา
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นสโมสรฟุตบอลเชลซี
หมวดหมู่:ผู้เล่นสมาคมกีฬาโรมา
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในเอเรอดีวีซี
จาง เหมิง (นักแสดง)

**จาง เหมิง**  (, ) เป็นนักแสดงชาวจีน เกิดเมื่อวันที่ 29 ธันวาคม พ.ศ. 2531 ที่เหอหนาน ประเทศจีน

## ผลงานการแสดง
### ภาพยนตร์

### ละครโทรทัศน์

## อ้างอิง

## แหล่งข้อมูลอื่น
* แฟนคลับจางเหมิงในเมืองไทย
* ภาพแรก.....แปดเทพอสูรมังกรฟ้า.......ภาคล่าสุด.......................ขอรับ
* บันเทิงเริงใจ 288:StarHub Award'13 อุ้ยเสี่ยวป้อ'13 เซียวเหล่งนึ่ง vs มาดามเจนี่ หุ่นขี้ผึ้งซุนหงอคง
* ขอบฟ้า จันทรา ดาบ (จอมดาบหิมะแดง)

หมวดหมู่:นักแสดงจีน
กีฬากรีฑาในโอลิมปิกฤดูร้อน 2000

**กีฬากรีฑาในโอลิมปิกฤดูร้อน 2000** จัดแข่งขันที่ซิดนีย์ ประเทศออสเตรเลีย แข่งขัน 46 ประเภท 

## สรุปเหรียญรางวัล

## อ้างอิง

2000
กีฬากรีฑาในโอลิมปิกฤดูร้อน 2008

**กีฬากรีฑาในโอลิมปิกฤดูร้อน 2008** จัดแข่งขันที่ปักกิ่ง สาธารณรัฐประชาชนจีน แข่งขัน 47 ประเภท 

## สรุปเหรียญรางวัล

## อ้างอิง

2008
กีฬากรีฑาในโอลิมปิกฤดูร้อน 2012

**กีฬากรีฑาในโอลิมปิกฤดูร้อน 2012** จัดแข่งขันที่ลอนดอน สหราชอาณาจักร แข่งขัน 47 ประเภท 

## สรุปเหรียญรางวัล

หมายเหตุ : *ผู้เข้าแข่งขัน 3 คนได้รับเหรียญทองแดงในการแข่งขันกระโดดสูงชาย*

## อ้างอิง

## แหล่งข้อมูลอื่น
* 

2012
ภาษาโกฮิน

**ภาษาโกฮิน** หรือ**ภาษาเซอรูยัน** มีผู้พูดทั้งสิ้น 8,000 คน (พ.ศ. 2546) ในจังหวัดกาลีมันตันกลาง ในบริเวณแม่น้ำเซอรูยัน ประเทศอินโดนีเซีย จัดอยู่ในตระกูลภาษาออสโตรนีเซียน กลุ่มภาษามาลาโย-โพลีเนเซีย สาขาบารีโตใหญ่ รากศัพท์ใกล้เคียงกับภาษาโอตดานุม 60%–65% และใกล้เคียงภาษางายู 50%–69%

## อ้างอิง

โกฮิน
ภาษาลาวางัน

**ภาษาลาวางัน** (Lawangan language) หรือ**ภาษาลูวางัน** มีผู้พูด 100,000 คนในจังหวัดกาลีมันตันตะวันออก และกาลีมันตันกลาง บริเวณแม่น้ำกาเรา มีหลายสำเนียง จัดอยู่ในตระกูลภาษาออสโตรนีเซียน กลุ่มภาษามาลาโย-โพลีเนเซีย สาขาบารีโตใหญ่

## อ้างอิง

## อ่านเพิ่ม

*
* 

ลาวางัน
มหายานศตธรรมประกาศมุขศาสตร์

**มหายานศตธรรมประกาศมุขศาสตร์** () เป็นบทนิพนธ์ของพระวสุพันธุ อาจารย์แห่งนิกายโยคาจาร ว่าด้วยลักษณะธรรมทั้ง 100 ประเภท มีลักษณะคล้ายกับบทมาติกาของอภิธรรมฝ่ายเถรวาท และยังเป็นการจัดข้อธรรมเป็นหมวด ๆ เพื่อชี้ให้เห็นถึงปัจจัยต่าง ๆ ที่ประกอบกันเข้าเป็นลักษณะธรรม เริ่มจากจิตไปจบลงที่ตถตา หรือความเป็นเช่นนั้น หรือพุทธภาวะ

## เนื้อหา

มหายานศตธรรมประกาศมุขศาสตร์ มีเนื้อหาสั้นกระชับ แบ่งข้อธรรมเป็นหมวดหลัก และหมวดย่อย เนื้อความทั้งหมด มีดังนี้ (ตามฉบับที่แปลโดยพระเสวียนจั้ง หรือพระถังซำจั๋ง)

**มหายานศตธรรมประกาศมุขศาสตร์ (大乘百法明門論)**

ดังที่สมเด็จพระภควันตรัสไว้ดังว่า。 สรรพธรรมเป็นอนัตตา。 สรรพธรรมนั้นเป็นไฉน。 เหตุใดจึงเป็นอนัตตา。สรรพธรรมทั้งหลาย。ย่อสังเขปได้เป็น ๕ มูลฐาน。 

**๑. จิตฺตธรรมะ**

**๒.ไจตสิกธรรมะ**

**๓. รูปธรรมะ**

**๔. จิตตวิประยุกตสังสการธรรมะ**

**๕. อสังสกฤตธรรมะห์**

ข้อหนึ่งเป็นยอดทั้งหมด。 ข้อต่อมาประสานข้อก่อนนั้น。 ลำดับสองเป็นเงาข้อก่อนหน้า。ลำดับสามแยกมาจากก่อนหน้านั้น。 สี่ปรากฏขึ้นมาด้วยข้ออื่นทั้งหมด。เป็นลำดับดังนี้。

**๑. จิตฺตธรรมะ ย่อสังเขปได้เป็น ๘ มูลฐาน。**

๑.๑ จักษุรวิชญาณ

๑.๒ ศโรตรวิชญาณ

๑.๓ ฆราณวิชญาณ

๑.๔ ชิหวาวิชญาณ

๑.๕ กายะวิชญาณ

๑.๖ มโนวิชญาณ

๑.๗ มนัส

๑.๘ อาลัยวิชญาณ

**๒.ไจตสิกธรรมะ ย่อสังเขปได้เป็น ๕๑ มูลฐาน。 แบ่งออกเป็น ๖ หมวด**

๒.๑. สรวตรัค ๕

๒.๒. วินิยัต ๕

๒.๓. กุศล ๑๑

๒.๔. กเลศ ๖

๒.๕. อุปกเลศ ๒๐

๒.๖. อนิยัต ๔

**	สรวตรัค ๕ ประกอบด้วย**

๒.๑.๑ มนัสการ

๒.๑.๒ สปรัษฏะ

๒.๑.๓ เวทนา

๒.๑.๔ สังชญา

๒.๑.๕ เจตนา

**	วินิยัต ๕ ประกอบด้วย**

๒.๒.๑ ฉันทะ

๒.๒.๒ อธิโมกษะ

๒.๒.๓ สมฤติ

๒.๒.๔ สมาธิ

๒.๒.๕ ปรัชญา

**	กุศล ๑๑ ประกอบด้วย**
		
๒.๓.๑ ศรัทธา

๒.๓.๒ วีรยะ

๒.๓.๓ หรี

๒.๓.๔ อปตราปฺยะ

๒.๓.๕ อโลภะ

๒.๓.๖ อทเวษะ

๒.๓.๗ อโมหะ 

๒.๓.๘ ประศรัพธิ

๒.๓.๙ อประมาท

๒.๓.๑๐ อุเปกษะ

๒.๓.๑๑ อหิงสา
	
**	กเลศ ๖ ประกอบด้วย**
		
๒.๔.๑ ราคะ

๒.๔.๒  ประติฆะ

๒.๔.๓ มูฒิ

๒.๔.๔ มานะ

๒.๔.๕ วิจิกิตสา

๒.๔.๖ ทฤษฏิ

**	อุปกเลศ ๒๐ ประกอบด้วย**

๒.๔.๑ โกรธะ

๒.๔.๒ อุปนาหะ

๒.๔.๓ ประทาสะ

๒.๔.๔ มรักษะ

๒.๔.๕ มายา

๒.๔.๖ ศาฐัย

๒.๔.๗ มทะ 

๒.๔.๘ วิหิงสา

๒.๔.๙ อีรัษยา

๒.๔.๑๐ มาตสรยะ

๒.๔.๑๑ อาหรีกฺยะ

๒.๔.๑๒ อนปตราปฺยะ

๒.๔.๑๓ อศรัทธยะ

๒.๔.๑๔ เกาศีทยะ

๒.๔.๑๕ ประมาทะ

๒.๔.๑๖ สฺตยานะ

๒.๔.๑๗ เอาทฺธตยะ

๒.๔.๑๘ มุษิตสมฤติตา

๒.๔.๑๙ อสังปรชันยะ

๒.๔.๒๐ วิกฺเษปะ
	
**อนิยัต ๔ ประกอบด้วย**

๒.๔.๑ มิทธะ

๒.๔.๒ เกากฤตยะ

๒.๔.๓ วิตรกะ

๒.๔.๔ วิจาระ

**๓. รูปธรรมะ ย่อสังเขปได้เป็น ๑๑ มูลฐาน。**

๓.๑ จักษุส

๓.๒ ศโรตะ

๓.๓ ฆราณะ

๓.๔ ชิหวา
	
๓.๕  กายะ 
	
๓.๖  รูปะ
	
๓.๗  ศัพทะ
	
๓.๘ คันธะ
	
๓.๙ ระสะ
	
๓.๑๐ สปรัษฏวยะ
	
๓.๑๑ ธรรมายตนิกานิ รูปานิ

**๔. จิตตวิประยุกตสังสการธรรมะ ย่อสังเขปได้เป็น ๒๔ มูลฐาน。**
	
๔.๑ ปราปติ
	
๔.๒ ชีวิเตนทริยะ
	
๔.๓ นิกายะสภาคะ
	
๔.๔ วิสภาคะ
	
๔.๕ อสังชญิสมาปัตติ
	
๔.๖ นิโรธสมาปัตติ
	
๔.๗ อาสังชญิกะ
	
๔.๘ นามกายะ
	
๔.๙ ปทกายะ
	
๔.๑๐ วยัญชนะกาย
	
๔.๑๑ ชาติ
	
๔.๑๒ สถิติ
	
๔.๑๓ ชรา
	
๔.๑๔ อนิตยตา
	
๔.๑๕ ประวฤตฺติ
	
๔.๑๖ ประตินิยม
	
๔.๑๗ โยคะ
	
๔.๑๘ ชาวะ
	
๔.๑๙ อนุกรม
	
๔.๒๐ กาละ 
	
๔.๒๑ เทศะ
	
๔.๒๒ สางขยะ
	
๔.๒๓ สามครี
	
๔.๒๔ อันยถาตวะ

**๕. อสังสกฤตธรรมะห์ ย่อสังเขปได้เป็น ๖ มูลฐาน。**

๕.๑ อากาศ
	
๕.๒ ประติสังขยานิโรธ
	
๕.๓ อประติสังขยานิโรธ
	
๕.๔ อานิญชยะ
	
๕.๕ สังชญาเวทยิตนิโรธ
	
๕.๖ ตถตา

หมวดหมู่:คัมภีร์ของศาสนาพุทธมหายาน
หมวดหมู่:งานเขียนของพระวสุพันธุ
มอเดิร์นอิงลิช

**มอเดิร์นอิงลิช** () เป็นวงดนตรีนิวเวฟจากอังกฤษ โดยมีเพลงที่รู้จักอย่าง "I Melt with You", "Hands Across the Sea", และ "Ink and Paper" วงได้เคยแยกวงมาแล้วถึงสองครั้งในปี 1987 และ 1991 แต่กลับมารวมตัวอีกครั้งในปี 1995

## ผลงานเพลง
### ซิงเกิล

### สตูดิโออัลบั้ม

### อัลบั้มรวมเพลง
**Life in the Gladhouse, 1980–1984: Best of Modern English* (2001) 4AD
## อ้างอิง

หมวดหมู่:กลุ่มดนตรีนิวเวฟสัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2522
รายนามผู้เชิญธงชาติเข้าสู่สนามในพิธีเปิดการแข่งขันโอลิมปิกฤดูร้อน 2016

**รายนามผู้เชิญธงชาติเข้าสู่สนามในพิธีเปิดการแข่งขันโอลิมปิกฤดูร้อน 2016** เป็นรายชื่อของนักกีฬาผู้อัญเชิญธงชาติของแต่ละประเทศที่เข้าร่วมแข่งขันโอลิมปิกเข้าสู่สนามกีฬามารากานังในระหว่างพิธีเปิดโอลิมปิกฤดูร้อน 2016 ที่จะจัดขึ้นในวันที่ 5 สิงหาคม พ.ศ. 2559 ณ เมืองริโอเดอจาเนโร ประเทศบราซิล โดยผู้อัญเชิญธงชาติของแต่ละประเทศเป็นผู้ที่ได้รับการคัดเลือกจากคณะกรรมการโอลิมปิกแต่ละประเทศเพื่อเชิญธงชาตินำนักกีฬาและเจ้าหน้าที่ของประเทศตัวเองเข้าสู่สนามกีฬา โดยธรรมเนียมแล้วทัพนักกีฬาจากประเทศกรีซจะเป็นประเทศแรกที่เข้าสู่สนามเพื่อเป็นการให้เกียรติที่โอลิมปิกยุคโบราณจัดขึ้นครั้งแรกที่กรีซ และบราซิลจะเป็นทัพนักกีฬาชาติสุดท้ายที่เข้าสู่สนามในฐานะเจ้าภาพจัดการแข่งขัน

## รายนามผู้เชิญธงชาติเข้าสู่สนามในพิธีเปิดการแข่งขันโอลิมปิกฤดูร้อน 2016

## อ้างอิง
วอลเลย์บอลหญิงทีมชาติอิหร่าน

**วอลเลย์บอลหญิงทีมชาติอิหร่าน** () เป็นทีมชาติวอลเลย์บอลของประเทศอิหร่าน

## รางวัล
### [[วอลเลย์บอลชิงแชมป์เอเชีย]]
*  2007 : อันดับ 8
*  2009 : อันดับ 8
*  2011 : อันดับ 8
*  2013 : อันดับ 8
*   2015 : อันดับ 8
*   2017 : อันดับ 9

### [[เอเชียนเกมส์]]
*  1966 : ไฟล์:Med 3.png **เหรียญทองแดง**
*  1970 : อันดับ 4
*  1974 : อันดับ 5

### [[วอลเลย์บอลชิงแชมป์เอเชียนคัพ]]
*  2008 : ไม่ผ่านการคัดเลือก
*  2010 : อันดับ 8
*  2012 : อันดับ 8
*  2014 : อันดับ 7
*  2016 : อันดับ 6

## แหล่งข้อมูลอื่น
*สาธารณรัฐอิสลามแห่งอิหร่านสหพันธ์วอลเลย์บอล

อิหร่าน
การล้อมเวโก

**การล้อมเวโก** () เป็นการปิดล้อมกลุ่มอาคารเมาท์คาร์เมลเซ็นเตอร์ของกลุ่มลัทธิแบรนช์ดาวิเดียนส์ โดยเจ้าหน้าที่ของรัฐบาลสหรัฐอเมริกา นำโดยสำนักงานควบคุมแอลกอฮอล์ ยาสูบและอาวุธปืน (ATF) และสำนักงานสอบสวนกลาง (FBI) ทำให้มีผู้เสียชีวิตเป็นจำนวนมาก

ลัทธิแบรนช์ดาวิเดียนส์เป็นลัทธิที่เชื่อในการเสด็จมาอีกครั้งของพระเยซู เป็นกลุ่มที่แยกมาจากลัทธิดาวิเดียนเซเวนต์เดย์แอดเวนทิสต์ (Davidian Seventh-day Adventist) มีผู้นำคือเดวิด โคเรช ซึ่งประกาศว่าตนเองคือผู้เผยพระวจนะคนสุดท้าย พฤติการณ์หลายอย่างของกลุ่ม เช่น การรับสตรีวัยรุ่นเข้ามาเป็นภรรยาของโคเรช การซ่องสุมอาวุธและความสงสัยว่าภายในลัทธิมีการกระทำทารุณต่อเด็กและสตรี ทำให้ในวันที่ 28 กุมภาพันธ์ ค.ศ. 1993 เจ้าหน้าที่ ATF ได้เข้าตรวจสอบภายในกลุ่มอาคารและเกิดการยิงต่อสู้กับสมาชิกของลัทธิ ทำให้เจ้าหน้าที่ ATF 4 นายและสมาชิกของลัทธิเสียชีวิต 6 คน หลังการปะทะ เจ้าหน้าที่จากสำนักงานสอบสวนกลาง (FBI) ได้เข้าควบคุมสถานการณ์ มีการตัดระบบสาธารณูปโภครอบ ๆ กลุ่มอาคาร พร้อมทั้งเปิดการเจรจากับโคเรชแต่ไม่เป็นผล หลังปิดล้อมอยู่นาน 51 วัน ในวันที่ 19 เมษายน ค.ศ. 1993 เจ้าหน้าที่ FBI พร้อมด้วยยานยนต์หุ้มเกราะนำกำลังเข้าจู่โจม โดยใช้แก๊สน้ำตาเพื่อกดดันให้สมาชิกของลัทธิออกจากอาคาร ช่วงเที่ยงของวัน กลุ่มอาคารได้เกิดเหตุเพลิงไหม้และพังลงมา ทำให้สมาชิกของลัทธิส่วนใหญ่ที่เป็นเด็กและผู้หญิงขาดอากาศหายใจและถูกไฟคลอกเสียชีวิต เดวิด โคเรช ผู้นำลัทธิก็เสียชีวิตในวันนั้นเช่นกันจากการถูกยิงที่ศีรษะ

เหตุการณ์นี้เป็นที่พูดถึงในแง่การทำเกินกว่าเหตุของเจ้าหน้าที่ รวมถึงเหตุการณ์ที่แท้จริงขณะเกิดเหตุและที่มาของเพลิงไหม้ และยังเป็นหนึ่งในเหตุจูงใจให้ทิโมธี แมคเวจ์ ก่อเหตุระเบิดในโอคลาโฮมาซิตีในอีก 2 ปีต่อมา

## อ้างอิง

## แหล่งข้อมูลอื่น
* The Branch Davidians : เหตุฆาตกรรมหมู่ที่เวโก (ตอนที่ 1)
* The Branch Davidians : เหตุฆาตกรรมหมู่ที่เวโก (ตอนจบ)
* No Confidence: An Unofficial Account of the Waco Incident

หมวดหมู่:การล้อม
วอลเลย์บอลหญิงทีมชาติอินเดีย

**วอลเลย์บอลหญิงทีมชาติอินเดีย** เป็นตัวแทนของประเทศอินเดียในการแข่งขันวอลเลย์บอลระดับนานาชาติรวมถึงนัดกระชับมิตร ทีมนี้ได้รับการบริหารโดยสหพันธ์วอลเลย์บอลอินเดีย

## รางวัล
### [[วอลเลย์บอลชิงแชมป์โลก]]
*  1952 : อันดับ 8
*  2014 : ไม่ผ่านการคัดเลือก
*   2022 :

### [[วอลเลย์บอลชิงแชมป์เอเชีย]]
*  1979 : อันดับ 4
*  1991 : อันดับ 14
*  2005 : อันดับ 11
*  2009 : อันดับ 11
*  2011 : อันดับ 11
*  2013 : อันดับ 11
*  2015 : อันดับ 10
*  2019 : อันดับ 10

### [[เอเชียนเกมส์]]
*  2010 : อันดับ 9
*  2014 : อันดับ 8
*  2018 : อันดับ 10
*  2022 :

## แหล่งข้อมูลอื่น
* India Volleyball Federation

อินเดีย
วอลเลย์บอลหญิงทีมชาติคาซัคสถาน

thumb|right|250px|วอลเลย์บอลหญิงทีมชาติคาซัคสถาน ในการแข่งขันวอลเลย์บอลเวิลด์กรังด์ปรีซ์ 2011 ที่สนามเมืองอัลมาตี

**วอลเลย์บอลหญิงทีมชาติคาซัคสถาน** () เป็นตัวแทนของประเทศคาซัคสถานในการแข่งขันวอลเลย์บอลระดับนานาชาติรวมถึงนัดกระชับมิตร ทีมนี้เคยเข้าร่วมการแข่งขันกีฬาโอลิมปิกฤดูร้อน 2008 โดยจบอันดับ 9 ของการแข่งขัน

## รางวัล
### [[โอลิมปิกฤดูร้อน]]
*  2008 : อันดับ 9
* 2012 : ไม่ผ่านการคัดเลือก
*  2016 :  *[[วอลเลย์บอลหญิงในโอลิมปิกรอบคัดเลือกระดับโลก 2016|ไม่ผ่านเข้ารอบสุดท้าย ]]*
*  2020 : ไม่ผ่านการคัดเลือก
*  2024 : ไม่ผ่านการคัดเลือก
*  2028 :

### [[วอลเลย์บอลชิงแชมป์โลก]]
*  1998 : ไม่ผ่านการคัดเลือก
*  2002 : ไม่ผ่านการคัดเลือก
* 2006 : อันดับ 17
* 2010 : อันดับ 21
* 2014 : อันดับ 15
* 2018 : อันดับที่ 24
*  2022 :

### [[วอลเลย์บอลเวิลด์กรังด์ปรีซ์]]
* 2007 : อันดับ 10
* 2008 : อันดับ 12
* 2009 : ไม่ผ่านการคัดเลือก
* 2010 :  ไม่ผ่านการคัดเลือก
* 2011 :  อันดับ 15
* 2012 : ไม่ผ่านการคัดเลือก
* 2013 : อันดับ 17
* 2014 : อันดับ 24
* 2015 : อันดับ 26
* 2016 : อันดับ 22
* 2017 : อันดับ 24

### [[เอเชียนเกมส์]]
* 1998 : อันดับ 6
* 2002 : อันดับ 6
* 2006 : อันดับ 6
* 2010 : ไฟล์:Med 3.png **เหรียญทองแดง**
* 2014 : อันดับ 6
* 2018 : อันดับ 5

### [[วอลเลย์บอลชิงแชมป์เอเชีย]]
* 1993 : อันดับ 5
* 1995 : ไม่เข้าร่วมกันแข่งขัน
* 1997 : ไม่เข้าร่วมกันแข่งขัน
* 1999 : อันดับ 9
* 2001 : ถอนทีมออกจากการแข่งขัน
* 2003 : อันดับ 7
* 2005 : ไฟล์:Med 2.png **เหรียญเงิน**
* 2007 : อันดับ 5
* 2009 : อันดับ 5
* 2011 : อันดับ 9
* 2013 : อันดับ 5
* 2015 : อันดับ 7
* 2017 : อันดับ 7
* 2019 : อันดับ 5

### [[วอลเลย์บอลชิงแชมป์เอเชียนคัพ]]
* 2008 : ถอนทีมออกจากการแข่งขัน
* 2010 : อันดับ 5
* 2012 : ไฟล์:Med 3.png **เหรียญทองแดง**
* 2014 : ไฟล์:Med 3.png **เหรียญทองแดง**
* 2016 : ไฟล์:Med 2.png **เหรียญเงิน**
* 2018 : อันดับ 10

## แหล่งข้อมูลอื่น
*Official website
*FIVB profile

คาซัคสถาน
หมวดหมู่:กีฬาทีมชาติหญิงคาซัคสถาน
หมวดหมู่:วอลเลย์บอลในประเทศคาซัคสถาน
พรรคผู้รักปิตุภูมิ (อินโดนีเซีย)

**พรรคผู้รักปิตุภูมิ** (; ) เป็นพรรคการเมืองในอินโดนีเซีย เมื่อตั้งพรรคใช้ชื่อว่าพรรคปัญจศีลซึ่งเป็นผลมาจากการประชุมองค์กรเยาวชนปัญจศีลครั้งที่ 6 () เมื่อ พ.ศ. 2539 ซึ่งในยุคนั้น องค์กรนี้มีความเชื่อมโยงกับพรรคกลการ์ () ต่อมา ใน พ.ศ. 2541 องค์กรนี้ได้แยกตัวจากกลการ์และจัดตั้งพรรคการเมืองเมื่อ 1 มิถุนายน พ.ศ. 2541 พรรคนี้ได้จดทะเบียนในอีก 2 ปีต่อมา ในการเลือกตั้ง พ.ศ. 2547 พรรคนี้ได้รับการเลือกตั้งร้อยละ 0.9 และไม่ได้รับเลือกตั้ง พรรคนี้เปลี่ยนชื่อพรรคใหม่และเข้าร่วมการเลือกตั้ง พ.ศ. 2552 แต่ไม่ได้รับเลือกเช่นกัน
## อ้างอิง

หมวดหมู่:ขบวนการทางการเมืองในประเทศอินโดนีเซีย
ซัมติงก็อตมีสตาร์เต็ด

**"ซัมติงก็อตมีสตาร์เต็ด"** () เป็นซิงเกิลของวงซิมพลีเรด แต่งโดยมิค ฮัคนอลล์ นักร้องนำและฟริตซ์ แมคอินไทร์ มือคีย์บอร์ด อยู่ในอัลบั้ม *[[สตาส์ (อัลบั้มซิมพลีเรด)|สตาส์]]* ซิงเกิลนี้อยู่ในอันดับที่ 11 ของชาร์ตซิงเกิลแห่งสหราชอาณาจักร และอยู่ในอันดับที่ 23 ของบิลบอร์ด ฮอต 100 ในปี ค.ศ. 2005 ซิงเกิลนี้ได้ถูกนำมาทำใหม่ อยู่ในอัลบั้ม *Simplified*

## อ้างอิง

หมวดหมู่:ซิงเกิลในปี พ.ศ. 2534
หมวดหมู่:เพลงในปี พ.ศ. 2534
หมวดหมู่:เพลงป็อป
ชาวนอร์เวย์

**ชาวนอร์เวย์** () คือประชาชนที่เกิดในประเทศนอร์เวย์

## อ้างอิง

หมวดหมู่:ชาวนอร์เวย์
หมวดหมู่:กลุ่มชาติพันธุ์ในประเทศนอร์เวย์‎
อาบิลา

**อาบิลา** () เป็นเมืองแห่งหนึ่งของประเทศสเปน ตั้งอยู่ริมฝั่งแม่น้ำอาดาฆา (Adaja) ในแคว้นปกครองตนเองกัสติยาและเลออน อาบิลาเป็นเมืองหลักของจังหวัดที่มีชื่อเดียวกันและเป็นเมืองหลักจังหวัดที่ตั้งอยู่สูงที่สุดของประเทศ กล่าวคือ ตั้งอยู่ที่ 1,131 เมตรเหนือระดับน้ำทะเล ด้วยเหตุนี้ในเขตเมืองจึงมีหิมะตกค่อนข้างบ่อยในฤดูหนาว ตัวเมืองมีสภาพภูมิอากาศแบบเมดิเตอร์เรเนียน ในปี ค.ศ. 2012 มีประชากรอาศัยอยู่ในเขตเทศบาลเมืองอาบิลาประมาณร้อยละ 34 ของประชากรทั้งจังหวัด

หลังจากที่จักรวรรดิโรมันได้สถาปนาอำนาจขึ้นในพื้นที่และกลมกลืนชนพื้นเมืองชาวเวตตอน (Vettones) ให้เข้ากับอารยธรรมโรมันแล้ว (เนื่องจากไม่เหลือร่องรอยการตั้งถิ่นฐานสมัยก่อนโรมันที่ชัดเจนในเขตเมืองเก่า) อาบิลาก็เปลี่ยนมาอยู่ในอำนาจของชาววิซิกอท จากนั้นจึงตกอยู่ใต้อำนาจของชาวมุสลิมในตอนต้นคริสต์ศตวรรษที่ 8 เช่นเดียวกับพื้นที่ส่วนใหญ่ของคาบสมุทรไอบีเรีย ชาวคริสต์ไม่สามารถยึดเมืองคืนไปได้อย่างเด็ดขาดจนกระทั่งคริสต์ศตวรรษที่ 11 เมืองมีความเจริญรุ่งเรืองอย่างโดดเด่นในคริสต์ศตวรรษที่ 16 แต่ต่อมาก็ประสบภาวะวิกฤตที่ยาวนานจนถึงคริสต์ศตวรรษที่ 19 ซึ่งมีการก่อสร้างทางรถไฟผ่านตัวเมือง สภาพเศรษฐกิจจึงกระเตื้องขึ้นในระดับหนึ่ง

อาบิลาได้รับพระราชทานสมญานาม "อาบิลาแห่งพระมหากษัตริย์" () จากพระเจ้าอัลฟอนโซที่ 7 แห่งเลออน, "อาบิลาแห่งเหล่าผู้จงรักภักดี" () จากพระเจ้าอัลฟอนโซที่ 8 แห่งกัสตียา และ "อาบิลาแห่งเหล่าอัศวิน" () จากพระเจ้าอัลฟอนโซที่ 11 แห่งกัสตียา สมญานามทั้งสามยังคงปรากฏอยู่ในธงและตราประจำเมืองในปัจจุบัน นอกจากนี้เมืองนี้ยังได้รับการยกย่องว่าเป็น "นครแห่งบทเพลงร้องและนักบุญ" () มาแต่โบราณอีกด้วย 

สิ่งก่อสร้างที่เป็นสัญลักษณ์ของอาบิลาคือกำแพงเมืองยุคกลางซึ่งอยู่ในสภาพสมบูรณ์ สร้างตามแบบสถาปัตยกรรมโรมาเนสก์ สิ่งก่อสร้างอื่น ๆ ที่มีความโดดเด่น เช่น อาสนวิหารอาบิลา (ซึ่งมีมุขโค้งด้านสกัดรวมเป็นส่วนหนึ่งของแนวกำแพงเมือง), มหาวิหารนักบุญบิเซนเต, สำนักชีนักบุญยอแซฟ เป็นต้น ย่านเมืองเก่ายุคกลางรวมทั้งโบสถ์บางแห่งนอกกำแพงเมืองซึ่งอยู่ในสภาพการอนุรักษ์ที่ดีเยี่ยมได้รับการประกาศให้เป็นมรดกโลกร่วมกันในปี ค.ศ. 1985

## เมืองพี่น้อง
อาบิลาเป็นเมืองพี่น้องกับเมืองต่อไปนี้
*  วีลเนิฟว์-ซูร์-ล็อต, ฝรั่งเศส
*  รุแอย์-มาลแมซง (Rueil-Malmaison), ฝรั่งเศส

## อ้างอิง

## แหล่งข้อมูลอื่น

* เว็บไซต์ศาลาว่าการเมือง
* คู่มือนักท่องเที่ยว
* คอนแวนต์นักบุญเทรีซา
* อาบิลาในเว็บไซต์การท่องเที่ยวสเปน  
* รูปภาพ
* ภาพถ่ายดาวเทียมจากกูเกิลแผนที่
* Hazlitt, Classical Gazetteer "Abila" 
* Citizens' association for the defence of heritage of Ávila - รูปภาพ 

หมวดหมู่:เมืองในแคว้นกัสติยาและเลออน
หมวดหมู่:แหล่งมรดกโลกทางวัฒนธรรม
หมวดหมู่:แหล่งมรดกโลกในประเทศสเปน
โครเอเชียนเฟิสต์ฟุตบอลลีก ฤดูกาล 2015–16

**โครเอเชียนเฟิสต์ฟุตบอลลีก ฤดูกาล 2015–16** เป็นการแข่งขันฤดูกาลที่ 25 ของฟุตบอลลีกสูงสุดของประเทศโครเอเชียนับตั้งแต่ก่อตั้งขึ้นเมื่อ พ.ศ. 2535 ดีนาโมซาเกร็บ เป็นสโมสรแชมป์เก่าในฤดูกาล 2014–15 ซึ่งต้องป้องกันแชมป์ในฤดูกาลนี้ และยังชนะเลิศต่อเนื่องกันมาเป็นสมัยที่สิบแล้ว

## สโมสร
ในการแข่งขันนี้จะแข่งขันในระบบลีก มีทั้งหมด 10 ทีม ซึ่งประกอบไปด้วย 8 ทีมจากเพอร์วา ฮาเอนเอล ฤดูกาล 2014–15 และอีก 2 ทีมที่ขึ้นมาจากตรูกา ฮาเอนเอล ฤดูกาล 2014–15 

ณ วันที่ 23 พฤษภาคม พ.ศ. 2558 มีสโมสรที่ได้รับการยืนยันแล้วว่าจะได้เล่นในเพอร์วา ฮาเอนเอล ฤดูกาล 2015–16 จำนวน 2 ทีม ได้แก่
* ดีนาโมซาเกร็บ
* รีเยกา

## ตารางคะแนน

## อันดับผู้ทำประตูสูงสุด

## อ้างอิง

หมวดหมู่:โครเอเชียนฟุตบอลลีก
วอลเลย์บอลชายในโอลิมปิกรอบคัดเลือกระดับโลก 2016

**วอลเลย์บอลชายในโอลิมปิกรอบคัดเลือกระดับโลก 2016** () เป็นการแข่งขันวอลเลย์บอลชายเพื่อคัดเลือกทีมที่ได้อันดับ 1-3 ทีมแรกจากทัวร์นาเมนต์ 1 ทีมจากเอเชียที่อันดับดีที่สุด 1 ทีม และทีมที่ได้อันดับ 1 จากทัวร์นาเมนต์ 2 เพื่อเข้าแข่งขันโอลิมปิกฤดูร้อน 2016

## ทีมที่เข้าแข่งขัน

## ผลการแข่งขัน
### ทัวร์นาเมนต์ที่ 1
***สนาม:**  ศูนย์กีฬาในร่มโตเกียว, โตเกียว, ประเทศญี่ปุ่น
***วันที่แข่งขัน:** 28 พฤษภาคม – 5 มิถุนายน พ.ศ. 2559
*เวลาการแข่งขัน เวลามาตรฐานญี่ปุ่น (UTC+09:00) (เร็วกว่าไทย 2 ชั่วโมง)

|}

|}

### ทัวร์นาเมนต์ที่ 2
***สนาม:**  คีมนาเซียวโอลิมปีโกควนเดลาบาร์เรรา, เม็กซิโกซิตี, ประเทศเม็กซิโก
***วันที่แข่งขัน:** 3–5 มิถุนายน พ.ศ. 2559
*เวลาการแข่งขันในท้องถิ่น UTC−05:00

|}

|}

## อ้างอิง

## แหล่งข้อมูลอื่น
*Men's World Olympiqc Qualification Tournament - Japan
*Men's World Olympiqc Qualification Tournament - Mexico 

หมวดหมู่:วอลเลย์บอลในปี พ.ศ. 2559
หมวดหมู่:กีฬาวอลเลย์บอลในโอลิมปิกฤดูร้อน 2016
กีฬาทางน้ำชิงแชมป์โลก

**กีฬาทางน้ำชิงแชมป์โลก** () เป็นการแข่งขันกีฬาทางน้ำซึ่งได้แก่: ว่ายน้ำ, กระโดดน้ำ, ว่ายน้ำมาราธอน, ระบำใต้น้ำ, โปโลน้ำ อยู่ภายใต้การกำกับของ สหพันธ์ว่ายน้ำระหว่างประเทศ

การแข่งขันจัดขึ้นครั้งแรกในปี ค.ศ. 1973 โดยจะจัดขึ้นทุกๆ 2 ปี

## สรุปการแข่งขัน

## รายการแข่งขัน

### กระโดดน้ำ
* สปริงบอร์ด 1 เมตร
* สปริงบอร์ด 3 เมตร
* แฟลตฟอร์ม 10 เมตร
* ซิงโครไนซ์สปริงบอร์ด 3 เมตร
* ซิงโครไนซ์แฟลตฟอร์ม 10 เมตร

### ไฮไดฟ์วิง
* 27 เมตร (เฉพาะผู้ชาย)
* 20 เมตร (เฉพาะผู้หญิง)

### ว่ายน้ำโอเพนวอเตอร์
* 5 กม.
* 10 กม.
* 25 กม.

### ว่ายน้ำลีลา
* เดี่ยว
* คู่
* ทีม
* Free combination

### ว่ายน้ำ

### โปโลน้ำ
* ประเภททีมชาย
* ประเภททีมหญิง

## สรุปเหรียญรางวัล
ปรับปรุงหลังจาก กีฬาทางน้ำชิงแชมป์โลก 2024:

## หมายเหตุ

## อ้างอิง

## แหล่งข้อมูลอื่น

* Swim Rankings results


หมวดหมู่:ชิงแชมป์โลก
รางวัลของประธานาธิบดีสำหรับราชการพลเรือนกลางดีเด่น

**รางวัลของประธานาธิบดีสำหรับราชการพลเรือนกลางดีเด่น** () เป็นเครื่องอิสริยาภรณ์สหรัฐอเมริกา สถาปนาโดย จอห์น เอฟ เคเนดี เมื่อปี ค.ศ. 1957 ประธานาธิบดีแห่งสหรัฐอเมริกาเป็นประธานแห่งเครื่องอิสริยาภรณ์นี้

## แพรแถบ
106px

หมวดหมู่:เครื่องอิสริยาภรณ์สหรัฐ
ปลากระเบนขนุน

**ปลากระเบนขนุน** (; ) ปลากระดูกอ่อนทะเลชนิดหนึ่ง จำพวกปลากระเบน จัดอยู่ในวงศ์ปลากระเบนธง (Dasyatidae) โดยจัดเป็นปลาเพียงชนิดเดียวเท่านั้นที่จัดอยู่ในสกุลนี้

โดยที่ชื่อวิทยาศาสตร์นั้น คำว่า *Urogymnus* ที่ใช้เป็นชื่อสกุลนั้น แปลงมาจากภาษากรีกโบราณคำว่า *oura* หมายถึง "หาง" และ *gymnos* หมายถึง "เปลือย" อันหมายถึง โคนหางของปลากระเบนชนิดนี้ไม่มีเงี่ยงแข็งที่ใช้เป็นอาวุธป้องกันตัวเหมือนปลากระเบนธงชนิดอื่น ๆ โดยดั้งเดิมนั้นชื่อสกุลใช้ชื่อว่า *Gymnura* ซึ่งปัจจุบันนี้จะหมายถึง ปลากระเบนผีเสื้อ ส่วนคำว่า *asperrimus* หรือ *africana* ที่เป็นชื่อพ้อง หมายถึง "ทวีปแอฟริกา"

ขณะที่ชื่อสามัญในภาษาไทยนั้น เนื่องจากด้านหลังตลอดจนถึงหางของปลากระเบนขนุน จะเป็นตุ่มหนามสาก ๆ คล้ายเม็ดขนุนขึ้นอยู่เป็นจำนวนมาก จึงเป็นที่มาของชื่อ ซึ่งตุ่มหนามนั้นมีพิษรุนแรงและเมื่อไปติดกับอวนของชาวประมง จะทำให้มีความยุ่งยากมากในการแก้ออกหากจะนำมาปรุงเป็นอาหาร
thumb|left|ภาพวาด
thumb|left|ส่วนหางที่เป็นตุ่มหนาม
ปลากระเบนขนุน จัดเป็นปลากระเบนธงเพียงไม่กี่ชนิด ที่บริเวณโคนหางไม่มีเงี่ยงแข็ง ด้านหลังมีสีขาว มีความยาวของลำตัวประมาณ 1 ฟุต และอาจยาวได้ถึง 2.2 เมตร (7.2 ฟุต) แต่ขนาดโดยเฉลี่ยทั่วไปประมาณ 1.5 เมตร (4.9 ฟุต
) 

มีพฤติกรรมหากินตามพื้นทะเลที่เป็นพื้นทรายเหมือนปลากระเบนทั่วไป โดยจะพบในแหล่งที่มีสภาพนิเวศที่สมบูรณ์  พบกระจายพันธุ์ในทะเลเขตร้อนและเขตอบอุ่นทั่วทั้งมหาสมุทรอินเดียและแปซิฟิก ตลอดทั่วทั้งทวีปเอเชีย เช่น อ่าวเบงกอล และศรีลังกา ไปจนถึงคาบสมุทรอาระเบียจนถึงแอฟริกาใต้, เซเชลส์  โดยปกติแล้วจะอาศัยอยู่ตามแนวปะการัง หรือดงหญ้าทะเลหรือสาหร่าย และอาจพบได้ในเขตน้ำกร่อย 

สำหรับในประเทศไทย จัดเป็นปลาที่หายาก ในช่วงเดือนมีนาคม ค.ศ. 2015 มีรานงานพบตัวหนึ่ง มีความกว้างของลำตัวประมาณ 1 ฟุต และความยาวจนถึงหางประมาณ 80 เซนติเมตร ที่จุดดำน้ำในเขตจังหวัดกระบี่ ที่เกาะปิดะนอก ในหมู่เกาะพีพี 

## อ้างอิง

## แหล่งข้อมูลอื่น

หมวดหมู่:วงศ์ปลากระเบนธง
หมวดหมู่:ปลามีพิษ
กาซีเก

**กาซีเก** () เป็นชื่อชนชั้นหนึ่งในฟิลิปปินส์สมัยที่เป็นอาณานิคมของสเปน คำนี้มาจากภาษาสเปนใช้เรียกชนชั้นหัวหน้าการปกครองของชาวพื้นเมือง ในสังคมสมัยนั้นเป็นชนชั้นเดียวที่ได้ประโยชน์จากการปกครองของสเปน ได้เป็นเจ้าของที่ดินขนาดใหญ่ แลเป็นเจ้าของแรงงานที่ทำงานในที่ดินนั้น อำนาจของชนชั้นกาซีเกคงอยู่จนกระทั่งสหรัฐอเมริกาเข้ามาปกครองฟิลิปปินส์ สหรัฐได้เน้นให้การศึกษาแก่ชนพื้นเมืองโดยไม่แบ่งแยกชนชั้น ทำให้เกิดชนชั้นใหม่ที่ได้รับการศึกษาแบบตะวันตกเข้ามามีบทบาทในสังคมมากขึ้น ชนชั้นกาซีเกจึงหมดบทบาทลง ในปัจจุบัน คำว่ากาซีเกหมายถึงคนที่มีอิทธิพลและมีเงินมาก ซึ่งมีความหมายค่อนไปทางลบ

ก่อนที่สเปนจะเข้ามาปกครองฟิลิปปินส์ สังคมแบบฟิลิปปินส์เดิมเป็นสังคมแบบบารังไก มีชนชั้นตาตูเป็นเจ้าของที่ดินในบารังไก  ผลผลิตจากที่ดินครึ่งหนึ่งต้องเป็นของชนชั้นตาตู กลุ่มที่เป็นไพร่ในบารังไกเรียกอาลีปังนามามาไฮ เป็นชนชั้นที่อยู่ติดที่ดิน ต้องส่งส่วยไม่สามารถย้ายไปไหนได้ ส่วนชนชั้นทาสเรียกอาลีปังซากีกีลีร์ เป็นชนชั้นล่างสุด ไม่มีสิทธิในความเป็นมนุษย์

เมื่อสเปนเข้ามาปกครอง บารังไกจึงเข้ามาอยู่ภายใต้การปกครองตามกฎหมายของสเปน ตำแหน่งตาตูสิ้นสุดลง กลายเป็นตำแหน่งบริหารของสเปนที่ทำหน้าที่จัดการปกครองระดับภูมิภาค ส่วนการปกครองระดับท้องถิ่น สเปนให้หัวหน้าเดิมของบารังไกเข้ามาทำหน้าที่นี้ ทำให้สเปนสามารถควบคุมประชาชนได้ หัวหน้าเดิมของบารังไกได้กลายเป็นชนชั้นกาซีเก  ซึ่งได้รับอภิสิทธิ์จากสเปน ไม่ต้องเสียภาษี และไม่ต้องเกณฑ์แรงงาน และยังเป็นผู้รวบรวมภาษีในท้องถิ่นส่งไปยังรัฐบาลกลางที่มะนิลาทำให้ชนชั้นกาซีเกสามารถขูดรีดภาษีจากชนพื้นเมืองด้วยกันได้ง่าย

ตั้งแต่ พ.ศ. 2329 สเปนได้เริ่มเลือกตั้งผู้บริหารท้องถิ่น แต่ผู้สมัครที่เป็นชาวฟิลิปปินส์ต้องสามารถอ่านเขียนและพูดภาษาสเปนได้ ทำให้เฉพาะชนชั้นกาซีเกเท่านั้นที่มีสิทธิลงรับเลือกตั้ง ชนชั้นนี้มีความใกล้ชิดกับเจ้าหน้าที่อาณานิคม พ่อค้าและบาทหลวงชาวสเปน กลุ่มนี้จึงรับวัฒนธรรมสเปนและดำเนินชีวิตแบบสเปนอย่างเต็มที่ อภิสิทธิ์ของชนชั้นกาซีเกหมดลงเมื่อสหรัฐเข้ามาปกครอง 
## อ้างอิง
* สุพรรณี กาญจนัษฐิติ. กาซีเก, คาซิก. ใน สารานุกรมประวัติศาสตร์สากลสมัยใหม่: เอเชีย เล่ม 2 อักษร C-D ฉบับราชบัณฑิตยสถาน. กทม.ราชบัณฑิตยสถาน. 2547. หน้า 2-8
หมวดหมู่:ประเทศฟิลิปปินส์
ต้านทู่น

thumbnail|ตะคีนต้านทู่น
**ต้านทู่น** () หรือที่เรียกร่วมกับคำนำหน้าชื่อว่า **ตะคีนต้านทู่น** () เกิดที่เมืองกะญุ-กวี่นในพม่าภายใต้การปกครองของอังกฤษเมื่อ พ.ศ. 2454 เป็นนักการเมืองชาวพม่าและผู้นำพรรคคอมมิวนิสต์ตั้งแต่ พ.ศ. 2488 จนกระทั่งถูกลอบสังหารเมื่อ พ.ศ. 2511 รวมอายุได้ 57 ปี

## การต่อสู้เพื่อเอกราช
ต้านทู่นประกอบอาชีพเป็นครูหลังจากจบจากวิทยาลัยฝึกหัดครูในย่างกุ้ง และชื่นชอบงานเขียนแนวมาร์กซิสต์ เขาเข้าร่วมในสมาคมเราชาวพม่าเมื่อ พ.ศ. 2479 และเป็นพันธมิตรกับพรรคคนจนของ ดร.บะมอ เพื่อสร้างกลุ่มพันธมิตรเสรี เขาเป็นผู้ร่วมก่อตั้งชมรมหนังสือนากานี (นาคแดง) กับตะคีนนุใน พ.ศ. 2480 ซึ่งมีบทบาทในการแปลหนังสือเกี่ยวกับลัทธิมากซ์เป็นภาษาพม่า เขาถูกอังกฤษจับคุมขังใน พ.ศ. 2483 พร้อมกับตะคีนนุ, ตะคีนโซ่, ดร.บะมอ และจอเญ่น

ในขณะที่ถูกคุมขังในเรือนจำอี้นเซนเมื่อเดือนกรกฎาคม พ.ศ. 2484 เขาได้ร่วมกับตะคีนโซ่เขียนแถลงการณ์อี้นเซนโดยกล่าวว่าลัทธิฟาสซิสต์เป็นศัตรูที่สำคัญของโลกที่กำลังมาถึงและเรียกร้องให้มีการร่วมมือชั่วคราวกับอังกฤษ จัดตั้งพันธมิตรแบบกว้างที่รวมทั้งสหภาพโซเวียต การต่อสู้เพื่อปลดปล่อยชาติต่อต้านจักรวรรดินิยมจะเกิดขึ้นหลังจากลัทธิฟาสซิสต์พ่ายแพ้ นี่เป็นสิ่งตรงข้ามกับความเห็นของสมาคมเราชาวพม่าที่รวมตะคีนอองซานด้วยที่ได้จัดตั้งกลุ่มตะคีน 30 คน เพื่อฝึกทหารแบบญี่ปุ่นและจัดตั้งกองทัพเอกราชพม่า

หลังจากจัดตั้งรัฐบาลหุ่นนำโดย ดร.บะมอ ใน พ.ศ. 2485 ต้านทู่นเป็นรัฐมนตรีว่าการกระทรวงที่ดินและเกษตรกรรม เขาได้แต่งงานกับคีนจี้ () ซึ่งเป็นน้องสาวของคีนจี () ภรรยาของอองซาน อองซานแต่งงานไม่นานหลังจากที่ได้เป็นรัฐมนตรีว่าการกระทรวงการสงคราม กองทัพเอกราชพม่าเปลี่ยนชื่อเป็นกองทัพป้องกันพม่า ต้านทู่นได้ประสานงานกับตะคีนโซ่ที่จัดตั้งองค์การต่อต้านญี่ปุ่นเพื่อสู้รบใต้ดิน ส่งตะคีนเต้นเพและทินชเวไปอินเดียเพื่อติดต่อกับรัฐบาลอาณานิคมที่ลี้ภัยไปอยู่ที่ศิมลา หลังจากที่สงครามโลกครั้งที่สองสิ้นสุดลง ญี่ปุ่นเป็นฝ่ายพ่ายแพ้ ถอนทัพออกไป ต้านทู่นเข้าร่วมในสันนิบาตเสรีภาพประชาชนต่อต้านฟาสซิสต์ ซึ่งเกิดจากการรวมตัวกันของพรรคคอมมิวนิสต์พม่า พรรคประชาชนปฏิวัติหรือต่อมาเปลี่ยนชื่อเป็นพรรคสังคมนิยมพม่าและกองทัพแห่งชาติพม่า

## สงครามกลางเมือง
เมื่อพรรคคอมมิวนิสต์ธงแดงของตะคีนโซ่แยกตัวออกจากพรรคคอมมิวนิสต์พม่าเมื่อ พ.ศ. 2489 และได้ออกไปต่อสู้ใต้ดิน ต้านทู่นและสมาชิกพรรคคอมมิวนิสต์ที่เหลือยังคงร่วมมือกับสันนิบาตเสรีภาพประชาชนจนเดือนกรกฎาคม พ.ศ. 2489 ต้านทู่นถูกบีบให้ออกจากตำแหน่งเลขาธิการทั่วไป และพรรคคอมมิวนิสต์พม่าซึ่งต่อมาเรียกว่าพรรคธงขาวออกจากสันนิบาตเสรีภาพประชาชนในเดือนตุลาคม 

หลังจากที่พม่าได้รับเอกราชในวันที่ 4 มกราคม พ.ศ. 2491 สันนิบาตเสรีภาพประชาชนที่มีพรรคสังคมนิยมเป็นพรรคที่มีบทบาทสูงได้ขึ้นสู่อำนาจ และอูนุได้เป็นนายกรัฐมนตรี พรรคคอมมิวนิสต์พม่ายังคงต่อสู้โดยการเดินขบวนและนัดหยุดงาน ต้านทู่นได้จัดตั้งกองโจรเพื่อต่อสู้กับรัฐบาล มีฐานที่มั่นในภาคกลางของพม่าบริเวณปยีนมะนา ต้านทู่นซึ่งเป็นประธานพรรคได้ส่งสมาชิกไปฝึกกับกองทัพปฏิวัติของจีน บางส่วนเดินทางกลับมาหลังจากมีการเจรจาสันติภาพใน พ.ศ. 2506 ที่พรรคคอมมิวนิสต์พม่าส่งตัวแทนไปเจรจากับรัฐบาลทหารของพม่า ต้านทู่นได้กลับไปจัดตั้งกลุ่มสู้รบอีกหลังจากที่การเจรจาล้มเหลว ใน พ.ศ. 2510 เขาได้จัดตั้งการปฏิวัติวัฒนธรรมแบบของเขาเอง และได้เผยแพร่ภาพการสังหารหมู่นักศึกษาโดยรัฐบาลทหารของเนวีนใน พ.ศ. 2505 เขาถูกสายลับของฝ่ายรัฐบาลที่แฝงตัวเข้าไปเป็นสมาชิกพรรคคอมมิวนิสต์ลอบสังหารเมื่อ 24 กันยายน พ.ศ. 2511

## อ้างอิง

หมวดหมู่:นักการเมืองพม่า
หมวดหมู่:รัฐพม่า
ขนมวง

**ขนมวง** บางแห่งเรียก **ขนมหีควาย** เป็นขนมไทยชนิดหนึ่ง ตัวขนมรูปวงกลมมีรูตรงกลางคล้ายกับกำไลหรือโดนัท ทำจากแป้งข้าวเหนียว ผสมกับกะทิ น้ำตาลปี๊บ นวดจนเป็นเนื้อเดียวกัน แล้วปั้นเป็นวงกลมก่อนนำไปทอดในน้ำมัน (ในอดีตใช้น้ำมันปลา) จนตัวขนมมีสีเหลืองทอง บางสูตรใช้แป้งข้าวเหนียวผสมถั่วเหลือง ทอดด้วยเตาถ่าน แล้วเคลือบตัวขนมด้วยน้ำตาลโตนด โดยชื่อ "หีควาย" มาจากการนำตอกมาร้อยขนมให้เป็นพวง จนตัวขนมมีรูปเป็นวงรี คล้ายกับอวัยวะเพศของควายตัวเมีย จึงได้ชื่อนี้มา

ในประเทศพม่า มีอาหารลักษณะเดียวกันขนมของชาวไทใหญ่ เรียกว่า *เข้ามูนข่วย* เป็นรูปวงกลมมีรูตรงกลางคล้ายกำไลหรือโดนัท ทำจากแป้งข้าวเหนียวนวดกับน้ำและมะพร้าวขูด นำไปคลุกกับงาขาวแล้วต่อให้เป็นวงกลม ทอดในน้ำมันให้สุก พอขนมเย็นลงจึงนำไปชุบน้ำตาลอ้อยให้ทั่ว ชาวไทใหญ่นิยมทำขนมนี้ในงานปอยหรืองานบุญ และชุมชนชาวอยุธยาในพม่าซึ่งอาศัยอยู่ในภาคมัณฑะเลย์ มีขนมเรียกว่า *มงรัดเกล้า* (, *โหมะน์เละก์เกาะก์*) ซึ่งมีลักษณะเดียวกันกับขนมวง รับประทานคู่กับน้ำจิ้มรสหวาน

นอกจากนี้ยังมีอาหารของชาวไทพวนซึ่งมีลักษณะเดียวกัน เรียกว่า *ข้าวโค้ง* ทำจากแป้งข้าวเหนียว น้ำ มะพร้าวขูดฝอย และมันเทศซึ่งนึ่งจนสุกบดให้ละเอียด นำมานวดด้วยกันจนเนื้อเนียน จากนั้นก็ปั้นแป้งเป็นเส้น แล้วจับมาโค้งเข้าหากัน ก่อนนำไปทอด เป็นที่มาของชื่อ

## อ้างอิง

หมวดหมู่:อาหารไทใหญ่
หมวดหมู่:อาหารไทยภาคเหนือ
พระเจ้าราชวรวงศ์เธอ กรมขุนนรานุชิต

**พระเจ้าราชวรวงศ์เธอ กรมขุนนรานุชิต** (29 เมษายน พ.ศ. 2332 — 17 กุมภาพันธ์ พ.ศ. 2409) มีพระนามเดิมว่า **พระองค์เจ้าสังกะทัต** เป็นพระราชโอรสในสมเด็จพระบวรราชเจ้ามหาสุรสิงหนาท ประสูติแต่เจ้าจอมมารดาฉิม

## พระประวัติ
พระเจ้าราชวรวงศ์เธอ กรมขุนนรานุชิต ประสูติเมื่อวันพุธ เดือน 6 ขึ้น 6 ค่ำ ปีระกา เอกศก จ.ศ. 1151 ตรงกับวันที่ 29 เมษายน พ.ศ. 2332 ในรัชกาลที่ 3 ทรงสถาปนาเป็นกรมหมื่นนรานุชิต ถึงรัชกาลที่ 4 เลื่อนเป็นพระเจ้าราชวงศ์เธอ กรมขุนนรานุชิต สิ้นพระชนม์ในรัชกาลที่ 4 เมื่อวันอาทิตย์ เดือน 3 ขึ้น 13 ค่ำ ปีขาล อัฐศก จ.ศ. 1228 ตรงกับวันที่ 17 กุมภาพันธ์ พ.ศ. 2409 พระชันษา 77 ปี พระราชทานเพลิงพระศพ ณ พระเมรุ ท้องสนามหลวง เมื่อวันศุกร์ที่ 22 มีนาคม พ.ศ. 2409 

พระองค์ทรงเป็นต้นราชสกุลสังขทัต มีพระโอรสและพระธิดา คือ 

1.**หม่อมเจ้าใหญ่ สังกะทัต** (ประสูติเมื่อ พ.ศ. 2356)

2.**หม่อมเจ้าหญิงเกษร สังขทัต**

3.**หม่อมเจ้าหญิงอำพร สังขทัต**

4.**หม่อมเจ้าหญิงประไพ สังขทัต**

5.**หม่อมเจ้าหญิงงิ้ว สังขทัต**

6.**หม่อมเจ้าหญิงนารี สังขทัต** (ประสูติเมื่อ พ.ศ. 2377 สิ้นชีพิตักษัยเมื่อวันที่ 21 ตุลาคม พ.ศ. 2419 สิริชนมายุ 53 ปี)

7.**หม่อมเจ้าหญิงสุหร่าย สังขทัต** (พระราชทานเพลิงเมื่อวันที่ 7 มีนาคม พ.ศ. 2386)

8.**หม่อมเจ้าอลงกรณ์ สังขทัต** (พระราชทานเพลิง ณ วัดดุสิตาราม พ.ศ. 2408)

9.**หม่อมเจ้าหญิงแช่มช้อย สังขทัต** (ประสูติเมื่อ พ.ศ. 2395 สิ้นชีพิตักษัยเมื่อวันที่ 1 ธันวาคม พ.ศ. 2428 สิริชนมายุ 34 ปี)

10.**หม่อมเจ้าเผือก สังขทัต** (ประสูติเมื่อ พ.ศ. 2402 สิ้นชีพิตักษัยเมื่อวันที่ 3 สิงหาคม พ.ศ. 2457 สิริชนมายุ  ปี)

## พระกรณียกิจ
พระกรณีกิจของกรมขุนนรานุชิต มีปรากฏในพระราชนิพนธ์ในพระบาทสมเด็จพระจุลจอมเกล้าเจ้าอยู่หัวเรื่อง *"การประชุมพระบรมวงศานุวงศ์และข้าราชการถวายชัยมงคล"* ตอนหนึ่งว่า

*"เมื่อเฉลิมพระชนมพรรษาใหญ่ ในพระบาทสมเด็จพระจอมเกล้าเจ้าอยู่หัว ปีชวด ฉศก ๑๒๒๖ นั้น เสด็จพระราชดำเนินออกบนพระที่นั่งเศวตฉัตร พระที่นั่งอนันตสมาคม อย่างแขกเมืองใหญ่ ฝ่ายพระบรมวงศานุวงศ์ พระเจ้าบรมวงศ์เธอ กรมขุนนรานุชิตเป็นผู้ทรงอ่านคำถวายชัยมงคล"*

พระเจ้าวรวงศ์เธอ พระองค์เจ้าสังกะทัต กรมขุนนรานุชิต ทรงมีส่วนร่วมในกองทัพของวังหน้าเพื่อต้านกบฏเจ้าอนุวงศ์ โดยสมเด็จพระบวรราชเจ้ามหาศักดิพลเสพพระราชบัณฑูรให้ พระองค์เจ้าสังกะทัต(พระองค์เจ้าสังข์ถัด) เป็นนายกองทัพปีกซ้าย

## อ้างอิง

หมวดหมู่:พระเจ้าราชวรวงศ์เธอ ชั้น 1
หมวดหมู่:พระองค์เจ้า
นรานุชิต

หมวดหมู่:พระราชโอรสในสมเด็จพระบวรราชเจ้ามหาสุรสิงหนาท
นรานุชิต
พระเจ้าราชวรวงศ์เธอ กรมหมื่นเสนีเทพ

**พระเจ้าราชวรวงศ์เธอ กรมหมื่นเสนีเทพ** (พ.ศ. 2326 — พ.ศ. 2378) เป็นพระราชโอรสในสมเด็จพระบวรราชเจ้ามหาสุรสิงหนาท ประสูติแต่เจ้าจอมมารดาขำ

## พระประวัติ
พระเจ้าราชวรวงศ์เธอ กรมหมื่นเสนีเทพ มีพระนามเดิมว่า **พระองค์เจ้าอสุนี** ประสูติเมื่อปีเถาะ เบญจศก จ.ศ. 1145 พ.ศ. 2326 ในรัชกาลที่ 1 ทรงสถาปนาเป็นพระเจ้าหลานเธอ กรมหมื่นเสนีเทพ เมื่อวันพุธ เดือน 9 ขึ้น 5 ค่ำ ปีมะโรง สัมฤทธิศก จ.ศ. 1170 ตรงกับวันที่ 27 กรกฎาคม พ.ศ. 2351 สิ้นพระชนม์ในรัชกาลที่ 3 เมื่อ พ.ศ. 2378
 
## พระโอรสธิดา
พระองค์ทรงเป็นต้นราชสกุลอสุนี มีพระโอรสและพระธิดา คือ 

# **หม่อมเจ้าพุ่ม อสุนี** (พระราชทานเพลิง ณ วัดสุวรรณารามราชวรวิหาร เมื่อวันที่ 24 พฤษภาคม พ.ศ. 2403)
# **หม่อมเจ้าอ่ำ อสุนี** (ประสูติเมื่อ พ.ศ. 2349 สิ้นชีพิตักษัยเมื่อวันที่ 6 พฤษภาคม พ.ศ. 2421 สิริชนมายุ 73 ปี)
# **หม่อมเจ้าหญิงกลีบ อสุนี** (ประสูติเมื่อ พ.ศ. 2357 สิ้นชีพิตักษัยเมื่อวันที่ 7 ธันวาคมพ.ศ. 2430 สิริชนมายุ 74 ปี พระราชทานเพลิง ณ วัดสระเกศราชวรมหาวิหาร เมื่อวันที่ 10 มกราคม พ.ศ. 2430)
# **หม่อมเจ้าหญิงงิ้ว อสุนี** (พระราชทานเพลิง ณ วัดสระเกศราชวรมหาวิหาร พ.ศ. 2410)
# **หม่อมเจ้าหญิงลูกอิน อสุนี**
# **หม่อมเจ้าหญิงลูกจัน อสุนี**
# **หม่อมเจ้าหญิงอรุณ อสุนี**
# **หม่อมเจ้าหญิงหนูจีน อสุนี**
# **หม่อมเจ้าหญิงพลับ อสุนี**
# **หม่อมเจ้าหญิงงอบ อสุนี**
# **หม่อมเจ้าหญิงจั่น อสุนี**
# **หม่อมเจ้าหญิงไม่ปรากฏพระนาม** (สิ้นชีพิตักษัยในสมัยรัชกาลที่ 3 พระราชทานเพลิง ณ วัดพรหมสุรินทร์ เมื่อวันที่ 9 มกราคม พ.ศ. 2382)
# **หม่อมเจ้าเทศ อสุนี** (พระราชทานเพลิง ณ วัดสระเกศราชวรมหาวิหาร พ.ศ. 2409)
# **หม่อมเจ้าแป้น อสุนี** (สิ้นชีพิตักษัยราวปี พ.ศ. 2446)
# **หม่อมเจ้าไผ่ อสุนี**
# **หม่อมเจ้ากุดั่น อสุนี**
# **หม่อมเจ้าหญิงหิ่งห้อย อสุนี** (ประสูติเมื่อ พ.ศ. 2377 สิ้นชีพิตักษัยเมื่อวันที่ 29 ตุลาคม พ.ศ. 2439 สิริชนมายุ 63 ปี)
# **หม่อมเจ้ากัน อสุนี**

## พระกรณียกิจ
พระเจ้าราชวรวงศ์เธอ พระองค์เจ้าอสุนี กรมหมื่นเสนีเทพ ทรงมีส่วนร่วมในกองทัพของวังหน้าเพื่อต้านกบฏเจ้าอนุวงศ์ โดยสมเด็จพระบวรราชเจ้ามหาศักดิพลเสพพระราชบัณฑูรให้กรมหมื่นเสนีเทพ เป็นยกกระบัตรทัพ สำหรับอยู่ในทัพหลวง

## อ้างอิง

หมวดหมู่:พระเจ้าราชวรวงศ์เธอ ชั้น 1
หมวดหมู่:พระองค์เจ้า
เสนีเทพ

หมวดหมู่:พระราชโอรสในสมเด็จพระบวรราชเจ้ามหาสุรสิงหนาท
เสนีเทพ
กีฬาทางน้ำชิงแชมป์โลก 2013

**กีฬาทางน้ำชิงแชมป์โลก 2013** (;  ) จัดขึ้นระหว่างวันที่ 19 กรกฎาคม – 4 สิงหาคม ณ เมืองบาร์เซโลนา, ประเทศสเปน การแข่งขันครั้งนี้ประกอบด้วยกีฬาทางน้ำ 6 ชนิด ได้แก่ ว่ายน้ำ, กระโดดน้ำ, ว่ายน้ำมาราธอน, ระบำใต้น้ำ, โปโลน้ำ และ กระโดดน้ำสูง

## สนามการแข่งขัน
*Palau Sant Jordi (ว่ายน้ำ, ระบำใต้น้ำ)
*Port Vell (ว่ายน้ำมาราธอน, กระโดดน้ำสูง)
*Piscina Municipal de Montjuïc (กระโดดน้ำ)
*Piscines Bernat Picornell (โปโลน้ำ)

## ตารางการแข่งขัน

## สรุปเหรียญการแข่งขัน

 ประเทศเจ้าภาพ

## อ้างอิง

## แหล่งข้อมูลอื่น

*Official event website 

2013
พระเจ้าราชวรวงศ์เธอ กรมขุนธิเบศร์บวร

**พระเจ้าราชวรวงศ์เธอ กรมขุนธิเบศร์บวร** (16 มกราคม พ.ศ. 2334 — 11 กุมภาพันธ์ พ.ศ. 2400) มีพระนามเดิมว่า **พระองค์เจ้าประยงค์** เป็นพระราชโอรสในสมเด็จพระบวรราชเจ้ามหาเสนานุรักษ์ ประสูติแต่เจ้าจอมมารดาน่วม

## พระประวัติ
พระเจ้าราชวรวงศ์เธอ กรมขุนธิเบศร์บวรประสูติเมื่อวันจันทร์ เดือนยี่ แรม 8 ค่ำ ปีกุน ตรีศก จ.ศ. 1153 ตรงกับวันที่ 16 มกราคม พ.ศ. 2334 ในรัชกาลที่ 2 ทรงสถาปนาเป็นกรมหมื่นธิเบศร์บวร ในรัชกาลที่ 4 เลื่อนเป็นพระเจ้าบวรวงศ์เธอ กรมขุนธิเบศร์บวร สิ้นพระชนม์ในรัชกาลที่ 4 เมื่อวันพฤหัสบดี เดือน 3 แรม 13 ค่ำ ปีมะเส็ง นพศก จ.ศ. 1219 ตรงกับวันที่ 11 กุมภาพันธ์ พ.ศ. 2400 พระชันษา 66 ปี 

พระองค์ทรงเป็นต้นราชสกุลบรรยงกะเสนา ทรงมีพระโอรสและพระธิดา ดังนี้ 

#**หม่อมเจ้าพยอม บรรยงกะเสนา**
#**หม่อมเจ้าหญิงแสงจันทร์ บรรยงกะเสนา** (ประสูติ พ.ศ. 2374 สิ้นชีพิตักษัยเมื่อวันที่ 13 พฤศจิกายน พ.ศ. 2465 พระราชทานเพลิง ณ วัดวงษมูลวิหาร เมื่อวันที่ 2 พฤษภาคม พ.ศ. 2466)
#**หม่อมเจ้าหญิงเขียน บรรยงกะเสนา** 
#**หม่อมเจ้าหญิงประภา บรรยงกะเสนา**
#**หม่อมเจ้าหญิงกันแสง บรรยงกะเสนา** (ประสูติ พ.ศ. 2388 สิ้นชีพิตักษัยเมื่อวันที่ 16 พฤษภาคม พ.ศ. 2429 พระราชทานเพลิง ณ วัดวงษมูลวิหาร เมื่อวันที่ 3 มิถุนายน พ.ศ. 2430)
#**หม่อมเจ้าหญิงประไพ บรรยงกะเสนา** (ประสูติ พ.ศ. 2391 สิ้นชีพิตักษัยเมื่อวันที่ 6 พฤศจิกายน พ.ศ. 2538 พระราชทานเพลิง ณ วัด จักรวรรดิราชาวาส เมื่อวันที่ 24 มิถุนายน พ.ศ. 2452)
#**หม่อมเจ้าปรีดา บรรยงกะเสนา** (สิ้นชีพิตักษัยเมื่อวันที่ 12 กรกฎาคม พ.ศ. 2442 พระราชทานเพลิง ณ วัดเครือวัลย์วรวิหาร เมื่อวันที่ 15 กุมภาพันธ์ พ.ศ. 2453) สมรสกับหม่อมพริ้ง บรรยงกะเสนา ณ อยุธยา (สกุลเดิม: บุณยรัตพันธุ์) มีธิดา คือ หม่อมราชวงศ์หญิงสุดจิตร บรรยงกะเสนาและหม่อมราชวงศ์หญิงสุดใจ บรรยงกะเสนา 
#**หม่อมเจ้าเวียน บรรยงกะเสนา** (ประสูติ พ.ศ. 2395 สิ้นชีพิตักษัยเมื่อวันที่ 11 มกราคม พ.ศ. 2454 พระราชทานเพลิง ณ วัดระฆังโฆสิตาราม เมื่อวันที่ 30 เมษายน พ.ศ. 2456)
#**หม่อมเจ้าหรุ่น บรรยงกะเสนา**
#**หม่อมเจ้าถมยา บรรยงกะเสนา**
#**หม่อมเจ้าอรุณ บรรยงกะเสนา** (พระราชทานเพลิงเมื่อวันที่ 19 มกราคม พ.ศ. 2438)
#**หม่อมเจ้าอ้น บรรยงกะเสนา** (สิ้นชีพิตักษัยเมื่อวันที่ 2 มิถุนายน พ.ศ. 2443)
#**หม่อมเจ้าแฉ่ง บรรยงกะเสนา**
#**หม่อมเจ้านกเอี้ยง บรรยงกะเสนา**

## พระกรณียกิจ
ช่วงเวลาที่กรมขุนธิเบศร์บวรประทับอยู่ ณ พระราชวังเดิม ได้ทรงสร้างวัดวงศมูลขึ้น มีการตั้งพระประธานและหมู่กุฏิสงฆ์ต่าง ๆ แต่จะสร้างในปีใดไม่ปรากฏหลักฐานการสร้างวัดและโบสถ์ นอกจากนี้ทรงมีส่วนร่วมในกองทัพของวังหน้าเพื่อต้านกบฏเจ้าอนุวงศ์ โดยสมเด็จพระบวรราชเจ้ามหาศักดิพลเสพพระราชบัณฑูรให้กรมขุนธิเบศร์บวร เป็นเจรทัพ

## พงศาวลี



## อ้างอิง

หมวดหมู่:พระเจ้าราชวรวงศ์เธอ ชั้น 2
หมวดหมู่:พระองค์เจ้า
ธิเบศวร์บวร

หมวดหมู่:พระราชโอรสในสมเด็จพระบวรราชเจ้ามหาเสนานุรักษ์
ธิเบศร์บวร
การสับเปลี่ยนแบบโรเบิร์ตโซเนียน

**การสับเปลี่ยนของโครโมโซมแบบโรเบิร์ตโซเนียน** () เป็นการจัดเรียงใหม่แบบหนึ่งที่พบในโครโมโซมของมนุษย์ เกิดกับโครโมโซมชนิดอะโครเซนทริก (โครโมโซมที่มีแขนข้างสั้นเล็กมาก) ได้แก่โครโมโซมที่ 13, 14, 15, 21, และ 22 ได้ชื่อตามนักชีววิทยาชาวอเมริกาชื่อ William Rees Brebner Robertson (1881-1941) ถือเป็นการสับเปลี่ยนของโครโมโซมชนิดหนึ่ง
หมวดหมู่:เซลล์พันธุศาสตร์
หมวดหมู่:ความผิดปกติของโครโมโซม
ไอโซโครโมโซม

**ไอโซโครโมโซม** (Isochromosome) คือโครโมโซมที่เสียแขนไปข้างหนึ่ง และถูกแทนที่ด้วยองค์ประกอบที่มีลักษณะเหมือนกับแขนข้างที่เหลือทุกประการ บางครั้งพบในผู้ป่วยกลุ่มอาการเทอร์เนอร์ หรือในเซลล์มะเร็ง
หมวดหมู่:โครโมโซม
โครโมโซมวงแหวน

thumb|300px|ตัวอย่างคาริโอไทป์จาก  a well differentiated transitional cell carcinoma of the bladder. โครโมโซมที่แสดงด้วย "mar" แสดงเครื่องหมายที่จำแนกไม่ได้ "r" แสดงโครโมโซมวงแหวน ลูกศรชี้ให้เห็นจุดแตก

**โครโมโซมวงแหวน** () คือโครโมโซมที่แขนทั้งสองข้างเข้าเชื่อมต่อกันจนเกิดเป็นวงแหวน อาจเกิดจากความเสียหายต่อสารพันธุกรรมจากสารก่อกลายพันธุ์ เช่น การได้รับรังสี เป็นต้น แต่ก็อาจเกิดเองได้ระหว่างการเจริญ

หมวดหมู่:ความผิดปกติของโครโมโซม
นกช้อนหอย

**นกช้อนหอย** หรือ **นกค้อนหอย** หรือ **นกกุลา** () เป็นนกจำพวกหนึ่ง จัดอยู่ในวงศ์ย่อย Threskiornithinae ในวงศ์นกช้อนหอยและนกปากช้อน (Threskiornithidae)

มีลักษณะโดยรวม คือ เป็นนกที่มีจะงอยปากยาวโค้ง ปลายแหลม หากินในนํ้าตื้นกินปลา, ปู และสัตว์นํ้าเล็ก ๆ เป็นอาหาร โดยมากแล้วจะทำรังอยู่บนต้นไม้ร่วมกับนกจำพวกอื่นที่คล้ายคลึงกัน เช่น นกกระยาง หรือนกปากช้อน

โดยคำว่า Ibis ที่ใช้เป็นชื่อสามัญในภาษาอังกฤษ นั้นมาจากคำว่า *ibis* เป็นภาษาละติน จากภาษากรีกคำว่า ἶβις และ *ibis* จากภาษาอียิปต์ *hb, hīb*

## การจำแนก
มีประมาณ 28 ชนิด โดยมี 2 ชนิดที่สูญพันธุ์ไปแล้ว
* สกุล *[[Threskiornis]]*
** นกช้อนหอยศักดิ์สิทธิ์,  *Threskiornis aethiopicus*
**  *[[Threskiornis bernieri]]*
** † *[[Threskiornis solitarius]]* (สูญพันธุ์)
** นกช้อนหอยขาว,  *Threskiornis melanocephalus* (เป็นชนิดที่พบในประเทศไทย)
**   *[[Threskiornis molucca]]*
**  *[[Threskiornis spinicollis]]*
* สกุล *[[Pseudibis]]*
**   *[[Pseudibis papillosa]]*
** นกช้อนหอยดำ,  *Pseudibis davisoni* (เป็นชนิดที่พบในประเทศไทย)
** นกช้อนหอยยักษ์,  *Pseudibis gigantea* (เป็นชนิดที่พบในประเทศไทย)
* สกุล *[[Geronticus]]*
**   *[[Geronticus eremita]]*
**   *[[Geronticus calvus]]*
* สกุล *Nipponia*
**   *[[Nipponia nippon]] *
* สกุล *[[Bostrychia]]*
**   *[[Bostrychia olivacea]]*
** *[[Bostrychia bocagei]]*
**  *[[Bostrychia rara]]*
**   *[[Bostrychia hagedash]]*
**  *[[Bostrychia carunculata]]*
* สกุล *[[Theristicus]]*
**  *[[Theristicus caerulescens]]*
** *[[Theristicus caudatus]]*
**  *[[Theristicus melanopis]]*
* สกุล *Cercibis*
**  *[[Cercibis oxycerca]]*
* สกุล *Mesembrinibis*
** *[[Mesembrinibis cayennensis]]*
* สกุล *Phimosus*
** *[[Phimosus infuscatus]]*
* สกุล *[[Eudocimus]]*
**  *[[Eudocimus albus]]*
**   *[[Eudocimus ruber]]*
* สกุล *[[Plegadis]]*
** นกช้อนหอยดำเหลือบ, *Plegadis falcinellus* (เป็นชนิดที่พบในประเทศไทย)
**   *[[Plegadis chihi]]*
**  *[[Plegadis ridgwayi]]*
* สกุล *Lophotibis*
**  *[[Lophotibis cristata]]*
*สกุล *Xenicibis*
** † *[[Xenicibis xympithecus]]* (สูญพันธุ์)

## ในวัฒนธรรม
นกช้อนหอย โดยเฉพาะนกช้อนหอยศักดิ์สิทธิ์ ในความเชื่อของชาวอียิปต์โบราณนับถือว่าเป็นนกศักดิ์สิทธิ์ โดยปรากฏเป็นประติมากรรม และซากที่ฝังในโถข้างเสาโอเบลิสค์

## อ้างอิง

## แหล่งข้อมูลอื่น

หมวดหมู่:วงศ์นกช้อนหอยและนกปากช้อน
อิลิมิเนชั่น แชมเบอร์ (2015)

**อิลิมิเนชั่น แชมเบอร์ (2015) ** () เป็นรายการมวยปล้ำอาชีพ ของ ดับเบิลยูดับเบิลยูอี โดยมีกำหนดจัดวันที่ 31 พฤษภาคม 2015 ซึ่งปีนี้จัดเป็นครั้งที่ 6 ที่สนาม อเมริกา แบงก์ เซ็นเตอร์ คอร์ปัส คริสตี เท็กซัส และเป็นครั้งแรกที่จะเกิดขึ้นในเดือนพฤษภาคม รายการนี้จะถ่ายทอดสดเฉพาะใน WWE Network เท่านั้น โดยศึกนี้เป็นครั้งแรกที่มีแมทช์การปล้ำแทกทีมในกรงอิลิมิเนชั่น แชมเบอร์

## ผลการปล้ำ

### ผลการปล้ำอิลิมิเนชั่น แชมเบอร์ ชิงแชมป์ Tag Team

### ผลการปล้ำอิลิมิเนชั่น แชมเบอร์ ชิงแชมป์ Intercontinental

## ดูเพิ่ม
* รายชื่อรายการเพย์-เพอร์-วิวของดับเบิลยูดับเบิลยูอี
* ดับเบิลยูดับเบิลยูอี อิลิมิเนชั่น แชมเบอร์

## อ้างอิง

## แหล่งข้อมูลอื่น
* Official Elimination Chamber website
* Elimination Chamber Matches 

หมวดหมู่:มวยปล้ำอาชีพในปี พ.ศ. 2558
หมวดหมู่:ดับเบิลยูดับเบิลยูอี อิลิมิเนชั่น แชมเบอร์
หมวดหมู่:กีฬาในคอร์ปัสคริสตี (รัฐเท็กซัส)
หมวดหมู่:รายการของช่องโทรทัศน์ดับเบิลยูดับเบิลยูอี เน็ตเวิร์คในปี พ.ศ. 2558
หมวดหมู่:มวยปล้ำอาชีพในรัฐเท็กซัส
เอียะบ้อเช่า

**เอียะบ้อเช่า**ในภาษาจีนแต้จิ๋วหรือ**อี้หมู่เฉ่า**ในภาษาจีนกลาง ( *yìmǔcǎo* )  อยู่ในวงศ์ Lamiaceae  เป็นพืชท้องถิ่นในเอเชีย ตั้งแต่เกาหลี ญี่ปุ่น จีน จนถึง กัมพูชา ลำต้นมีขนสั้นๆปกคลุมใช้เป็นยาขับปัสสาวะ ขับสารพิษ ลดอาการบวม ทั้งต้นใช้เป็นยากระตุ้นการไหลเวียนเลือดและขับปัสสาวะ


ไฟล์:Leonurus japonicus 01.JPG|brush
ไฟล์:Leonurus japonicus 03.JPG|ดอก
ไฟล์:Leonurus japonicus Blanco2.259.png|ต้น


## อ้างอิง

## แหล่งข้อมูลอื่น
*USDA GRIN Taxonomy for Plants - ''Leonurus japonicus'' 
*Plants for a Future

หมวดหมู่:วงศ์กะเพรา
หมวดหมู่:สมุนไพรจีน
แปะจี้

thumb|220px|ทรงต้น
thumb|220px|ลำต้นแห้งเฉือนเป็นแผ่น ใช้เป็นยา

**แปะจี้**ในภาษาจีนแต้จิ๋ว หรือ **ไป๋จื่อ**ในภาษาจีนกลาง (;) ) อยู่ในวงศ์ผักชี (Apiaceae) เป็นพืชท้องถิ่นใน ไซบีเรีย ตะวันออกไกลของรัสเซีย มองโกเลีย ภาคตะวันออกเฉียงเหนือของจีน ญี่ปุ่น เกาหลี และ ไต้หวัน รากภายนอกเป็นสีเทาขาวหรือสีเหลืองขาว ด้านในสีขาวรากใช้เป็นยาแก้ปวดบวม ไข้หวัด 

## ลักษณะทางพฤกษศาสตร์

เป็นไม้ต้นขนาดเล็กที่มีความสูงประมาณ 1–2.5 เมตร พืชมักมีรากกลมสีน้ำตาล หนาประมาณ 2–5 เซนติเมตร ลำต้นมีสีเขียวอมม่วง มีลายนูน และมักมีเส้นผ่านศูนย์กลางหนา 2-8 เซนติเมตร ในปีแรกต้นแปะจี้ยังคงสภาพเป็นไม้พุ่มขนาดเล็ก พุ่มสูงไม่เกิน 75 เซนติเมตร เดิบโดได้ดีในดินที่อุดมสมบูรณ์ ลำต้นออกสีม่วงแดงเข้มที่โคนต้น เมื่ออายุสองหรือสามปี เส้นผ่านศูนย์กลางลำต้นมีขนาด 2.5 เซนติเมตร กลวงเป็นโพรงตรงกลางและแข็ง สูงได้ 2.5 เมตร

ใบประกอบแบบขนนก ซับซ้อน ยาว 25–50 เซนติเมตร กว้าง 25–40 เซนติเมตร ใบย่อย ยาว 4–10 เซนติเมตร กว้าง 1–4 เซนติเมตร

ดอกไม้สีขาว โคนดอกเขียว ช่อดอกบานกว้างมีเส้นผ่านศูนย์กลางไม่เกิน 30 เซนติเมตร ดอกกะเทย ผสมเกสรด้วยแมลง อาจผสมเกสรด้วยตัวเอง ออกดอกในฤดูร้อนตั้งแต่เดือนกรกฎาคมถึงเดือนสิงหาคม หรืออาจถึงกันยายน 

เมื่อดอกแก่ ช่อดอกเปลี่ยนช่อเมล็ด กลายเป็นสีน้ำตาลและมีลักษณะเป็นแผ่น ๆ เมื่อแก่ ออกผลตั้งแต่เดือนสิงหาคมถึงตุลาคม

รากและใบของพืชมีกลิ่นหอมมาก รากมีกลิ่นหอมคล้ายกับแคร์รอตป่า (*Daucus carota*) และรสขมฉุน

## ถิ่นกำเนิดและการแพร่กระจายพันธุ์
แปะจี้ (*A. dahurica*) เป็นไม้ผลที่มีถิ่นกำเนิดในเอเชียตะวันออก เช่น ประเทศจีน เกาหลี ญี่ปุ่น และบางส่วนของไซบีเรีย เจริญได้ดีที่ความสูง 500–1,000 เมตรเหนือระดับน้ำทะเล บนพื้นที่ป่าโปร่ง หรือพื้นที่เปิดแดดส่องถึงระหว่างยอดไม้สูง และใน ทุ่งหญ้า เพาะปลูกมากในประเทศจีนเพื่อเป็นยาแผนจีน เช่น พันธุ์ปลูก *A. dahurica* var. *dahurica และ A. dahurica* var. *formosana*

## พิษ

นอกจากสรรพคุณทางยาของพืชชนิดนี้แล้ว แปะจี้นี้ยังประกอบด้วย furocoumarins ซึ่งทำให้ผิวหนังเพิ่มความไวต่อแสงแดดและอาจชักนำให้เกิดโรคผิวหนังบางอย่างได้ สารประกอบอีกชนิดหนึ่งคือ angelicotoxin เป็นสารออกฤทธิ์พบในราก ซึ่งมีผลกระตุ้นต่อระบบทางเดินหายใจ ระบบประสาทส่วนกลาง และระบบหลอดเลือดของร่างกาย โดยมีผลเพิ่มอัตราการหายใจ ความดันโลหิต ลดอัตราชีพจร เพิ่มการผลิตน้ำลาย และกระตุ้นให้อาเจียน หากบริโภคในปริมาณมากสารพิษ angelicotoxin สามารถทำให้เกิดอาการชักและเป็นอัมพาตได้

## อ้างอิง

## แหล่งข้อมูลอื่น
*Angelica dahurica (Fisch. ex Hoffm.) Medicinal Plant Images Database (School of Chinese Medicine, Hong Kong Baptist University)  
*白芷, Dahurian Angelica Root, Bai Zhi Chinese Medicine Specimen Database (School of Chinese Medicine, Hong Kong Baptist University)  

หมวดหมู่:วงศ์ผักชี
หมวดหมู่:สมุนไพรจีน
หมวดหมู่:คำและวลีภาษาแต้จิ๋ว
ทองหลางป่า

**ทองหลางป่า** () ภาษากะเหรี่ยงเรียกเชอโคว เป็นไม้ยืนต้น ลำต้นมีหนามแหลมทั่วไป ใบประกอบ โคนก้านใบมีต่อม 1 คู่ ดอกช่อ ดอกย่อยลักษณะคล้ายดอกถั่ว สีแดงสด ดอกล่างบานก่อน กลีบดอกอันบนจะแผ่โค้งรูปเรือ ผลเป็นฝักแบน โคนฝักลีบ ปลายฝักใหญ่กว่า แก่แล้วจะแตกตามยาว  ใบแก่สดใช้ตำพอก บำรุงร่างกาย ชาวกะเหรี่ยงนำเนื้อไม้ด้านในเปลือกต้นเอาไปฝนทำแป้งทาหน้า ทำให้ผิวขาว ไม่มีสิว

## อ้างอิง

 

หมวดหมู่:วงศ์ย่อยถั่ว
นกกระสาปากห่าง

**นกกระสาปากห่าง** หรือ **นกปากห่าง** () เป็นสกุลของนกลุยน้ำขนาดใหญ่จำพวกหนึ่ง อยู่ในสกุล *Anastomus* (/อะ-นาส-โต-มัส/) จัดอยู่ในวงศ์นกกระสา (Ciconiidae)

มีลักษณะทั่วไป คือ มีจะงอยปากหนาและแหลมตรง เมื่อจะงอยปากสบกัน ส่วนกลางของปากบนและปากล่างแยกห่างจากกัน เห็นได้ชัดเจน อันเป็นที่มาของชื่อสามัญ ทั้งนี้เพื่อความสะดวกในการคาบเหยื่อ เนื่องจากเป็นนกที่กินสัตว์น้ำ โดยเฉพาะอย่างยิ่งหอยเปลือกเดี่ยวหรือหอยโข่งเป็นอาหารหลัก

นกกระสาปากห่างแบ่งออกได้เป็น 2 ชนิด ได้แก่
*นกปากห่าง หรือ นกปากห่างเอเชีย  (*A. oscitans*) พบกระจายพันธุ์ในเขตร้อนของเอเชียใต้ตั้งแต่อินเดีย จนถึงศรีลังกา ตลอดจนเอเชียตะวันออกเฉียงใต้ ในประเทศไทยพบฝูงใหญ่ที่สุดอยู่ที่วัดไผ่ล้อม จังหวัดปทุมธานี

*นกปากห่างแอฟริกัน (*A. lamelligerus*) พบในแอฟริกาและมาดากัสการ์

## อ้างอิง

## แหล่งข้อมูลอื่น
นกลุยน้ำ

**นกลุยน้ำ** หรือ **นกชายเลน** () เป็นนกในกลุ่มของนกที่หากินหาอาหารตามแหล่งน้ำต่าง ๆ เช่น หนองบึง, ท้องทุ่ง, ริมน้ำ หรือแม้แต่ชายทะเล มีลักษณะร่วมกัน คือ เป็นนกขนาดเล็กไปจนถึงขนาดใหญ่มาก มีจุดเด่นที่แบ่งแยกจากนกจำพวกอื่นค่อนข้างชัดเจน คือ ปากตรงแหลมและยาว ขายาว น้ำหนักตัวเบาเพราะกระดูกกลวง ทำให้คุณสมบัติพิเศษในการเดินท่องน้ำหาอาหารตามวัชพืชที่ลอยตัวอยู่ในผิวน้ำ  เมื่อหาอาหารนกลุยน้ำจะใช้ปากจิก ขณะเยื้องย่างไปตามบึงน้ำตื้น ๆ, ดงกก หรือตามทุ่งหญ้า

นกลุยน้ำแทบทั้งหมด ทำรังตามง่ามกิ่งไม้ ง่ามกิ่งไม้ในชั้นเรือนยอด, โคนกอหญ้า, กอกก, กอวัชพืช หรือบนพื้นดิน หลายชนิดสร้างรังใกล้ ๆ กันเป็นกลุ่ม บางชนิดออกหากิน เวลากลางคืน ตัวผู้กับตัวเมียมีลักษณะเหมือนหรือใกล้เคียงกัน

ในฤดูผสมพันธุ์หลายชนิดจะมีการสร้างขนชนิดพิเศษขึ้นที่หัว คอ หรือลำตัว เพื่อดึงดูดเพศตรงข้าม

นกลุยน้ำมีทั้งที่เป็นนกประจำถิ่น ไม่มีการอพยพ และอพยพย้ายถิ่นในช่วงฤดูหนาว ในประเทศไทยฤดูอพยพเริ่มขึ้นราวเดือนกันยายน จนถึงเดือนมีนาคม-เมษายน มีการทำรังและออกไข่ฟักลูกขยายพันธุ์ ก่อนจะอพยพไปยังถิ่นฐานใหม่ 

สำหรับนกลุยน้ำในประเทศไทย มีหลายชนิด ในหลายวงศ์ เช่น นกกระยาง, นกกระสา, ไก่นา, นกช้อนหอย เป็นต้น

## การจำแนก
* อันดับย่อย **Scolopaci**
** วงศ์ Scolopacidae: นกอีก๋อย, นกปากซ่อม

* อันดับย่อย **Thinocori**
** วงศ์ Rostratulidae: นกโป่งวิด
** วงศ์ Jacanidae: นกอีแจว, นกพริก
** วงศ์ Thinocoridae 
** วงศ์ Pedionomidae 

* อันดับย่อย **Chionidi**
** วงศ์ Burhinidae: นกกระแตผี
** วงศ์ Chionididae 
** วงศ์ Pluvianellidae 

* อันดับย่อย **Charadrii**
** วงศ์ Ibidorhynchidae 
** วงศ์ Recurvirostridae: นกตีนเทียน, นกปากงอน
** วงศ์ Haematopodidae
** วงศ์ Charadriidae: นกหัวโต, นกกระแต

## อ้างอิง
*Ericson, P. G. P.; Envall, I.; Irestedt, M. & Norman, J. A. (2003). Inter-familial relationships of the shorebirds (Aves: Charadriiformes) based on nuclear DNA sequence data. *[[BMC journals|BMC Evol. Biol.]]* **3**: 16.   PDF fulltext

*Paton, Tara A. & **Baker**, Allan J. (2006). Sequences from 14 mitochondrial genes provide a well-supported phylogeny of the Charadriiform birds congruent with the nuclear RAG-1 tree. *Molecular Phylogenetics and Evolution* **39**(3): 657–667.  PMID 16531074 (HTML abstract)

*Paton, T. A.; Baker, A. J.; Groth, J. G. & Barrowclough, G. F. (2003). RAG-1 sequences resolve phylogenetic relationships within charadriiform birds. *Molecular Phylogenetics and Evolution* **29**: 268-278.  PMID 13678682 (HTML abstract)

*Thomas, Gavin H.; Wills, Matthew A. & Székely, Tamás (2004a). Phylogeny of shorebirds, gulls, and alcids (Aves: Charadrii) from the cytochrome-*b* gene: parsimony, Bayesian inference, minimum evolution, and quartet puzzling. *Molecular Phylogenetics and Evolution* **30**(3): 516-526.  (HTML abstract)

*Thomas, Gavin H.; Wills, Matthew A. & Székely, Tamás (2004b). A supertree approach to shorebird phylogeny. *[[BMC journals|BMC Evol. Biol.]]* **4**: 28.  PMID 15329156 PDF fulltext  Supplementary Material

* **van Tuinen**, Marcel; Waterhouse, David & Dyke, Gareth J. (2004). Avian molecular systematics on the rebound: a fresh look at modern shorebird phylogenetic relationships. *Journal of Avian Biology* **35**(3): 191-194. PDF fulltext

## แหล่งข้อมูลอื่น

หมวดหมู่:นก
มอนส์ เซลเมร์เลิฟ

**มอนส์ เพตเตอร์ อัลเบิร์ต ซาห์เลน เซลเมร์เลิฟ** (; เกิด 13 มิถุนายน ค.ศ. 1986) เป็นนักร้อง นักแสดง และพิธีกรชาวสวีเดน  เขาเป็นตัวแทนของในการประกวดเพลงยูโรวิชันปี 2015 ซึ่งได้รับชัยชนะด้วยเพลง "ฮีโรส์"

เซลเมร์เลิฟเกิดที่เมืองลุนด์ มีน้องสาวหนึ่งคน โดยมารดาเป็นศาสตราจารย์ที่มหาวิทยาลัยลุนด์ ส่วนบิดาเป็นศัลยแพทย์ ในช่วงเรียนมัธยมเคยเข้าร่วมคณะประสานเสียงของโรงเรียน เซลเมร์เลิฟเคยเข้าร่วมประกวดไอดอล 2005 และได้ลำดับที่ห้า จากนั้นได้เข้าร่วมการคัดเลือกเป็นตัวแทนของสวีเดนในการประกวดเพลงยูโรวิชันในปี 2007 และปี 2009 เป็นพิธีกรของงานคัดเลือกในปี 2010 และได้เป็นตัวแทนของสวีเดนในการประกวดเพลงยูโรวิชันปี 2015 ที่จัด ณ กรุงเวียนนา ประเทศออสเตรีย ซึ่งในปีนั้นเขาได้รับรางวัลชนะเลิศ ด้วยบทเพลง "ฮีโรส์" ซึ่งได้รับคะแนนรวม 365 คะแนน ณ เวลานั้นนับเป็นคะแนนสูงสุดตลอดการแข่งขันลำดับที่สาม ต่อจากอเล็กซานเดอร์ รืยบัค ตัวแทนจากนอร์เวย์ในปี 2009 และลอรีน ตัวแทนจากสวีเดนในปี 2012

เซลเมร์เลิฟเป็นหนึ่งในผู้รอดชีวิตจากเหตุการณ์แผ่นดินไหวและคลื่นสึนามิในมหาสมุทรอินเดีย พ.ศ. 2547 โดยในขณะนั้นเขาและครอบครัวอยู่ในระหว่างการพักผ่อนที่เขาหลัก จังหวัดพังงา

## ผลงานเพลง

**[[Stand by For...]]* (2007)
**[[MZW (album)|MZW]]* (2009)
**[[Christmas with Friends]]* (2010)
**[[Kära vinter]]* (2011)
**[[Barcelona Sessions]]* (2014)
**[[Perfectly Damaged]]* (2015)

## อ้างอิง

## แหล่งข้อมูลอื่น

*
## อ้างอิง

หมวดหมู่:นักร้องสวีเดน
หมวดหมู่:ผู้เข้าประกวดการประกวดเพลงยูโรวิชันปี 2015
หมวดหมู่:ผู้ชนะการประกวดเพลงยูโรวิชัน
หมวดหมู่:ศิลปินสังกัดวอร์เนอร์มิวสิกกรุ๊ป
หมวดหมู่:ผู้ชนะการประกวดเพลงยูโรวิชัน